في سبعة واربعين نوع مختلف من الكنجر. اصغر الكنجر طوله حوالي ربع متر؛ واكبرهم اطول من الانسان.
الكنجر عنده رجلين خلفية طويلة وقوية. بيستخدمهم في النط. وكمان عنده ديل طويل وقوي بيستخدمه للراحة عليه. رجلين الكنجر الامامية اقصر بكتير، وشبه الدراعات. راس الكنجر صغير نسبياً، بس وداناه كبيرة.
الكنجر الام عندها جيب قدام. بتخلف واحد كل سنة. لما بيتولد، بيطلع الكنجر الصغير على طول في جيب امه. الكنجر الصغير بيفضل هناك لمدة ست شهور.
اكبر الكنجر بيوصل طوله لاكتر من مترين، ورجليهم قوية لدرجة انهم يقدروا ينطوا اكتر من 9 متر. هما سريعين جداً، وممكن يجروا بسرعة اكتر من 50 كيلومتر في الساعة. هما اقوياء جداً، بس بياكلوا بس فاكهة وورق شجر وعشب.
الكنجر ممكن ينط قد ايه؟
اكتر من مترين. اكتر من 9 متر. اقل من مترين. اقل من 9 متر.